Алег Севяр’янавіч Мішараў

Алег Севяр’янавіч Мі́шараў (; ,  — , ) — вучоны ў галіне дзіцячай хірургіі, доктар медыцынскіх навук (1967), прафесар (1969), Заслужаны дзеяч навукі БССР (1980). Удзельнік Вялікай Айчыннай вайны.

 Біяграфія 
Нарадзіўся ў горадзе Саратаў. Скончыў сярэднюю школу і ў 1940 годзе быў прызваны ў Чырвоную Армію. Удзельнік Вялікай Айчыннай вайны. У верасні 1941 года быў цяжка паранены, праходзіў лячэнне ў шпіталях, у час якога паступіў у Ташкенцкі медыцынскі інстытут і здаў экзамены за 1-ы курсПулатов А. Т. Олег Северьянович Мишарев // Детская хирургия, 1998, № 3. . Пасля дэмабілізацыі з арміі ў 1943 годзе працягваў вучобу ў Саратаўскім медыцынскім інстытуце, які скончыў у 1947 годзе і ў 1947—1951 гг. праходзіў навучанне ў аспірантуры пры ім. У 1951 годзе абараніў кандыдацкую дысертацыю на тэму «Хирургическая анатомия солнечного сплетения» Мишарев Олег Северьянович (07.04.1922—31.05.1996)  // Беларускі дзяржаўны медыцынскі ўніверсітэтАбаев Ю. Великий характер — маяк для других // Медицинский вестник . У 1951—1954 гг. працаваў асістэнтам кафедры агульнай хірургіі Саратаўскага медыцынскага інстытута. З 1954 года А. С. Мішараў у Беларускім інстытуце ўдасканалення ўрачоў. Займаў пасаду асістэнта кафедры хірургіі ў 1954—1961 гг., дацэнта кафедры грудной і дзіцячай хірургіі ў 1961—1967 гг., прафесара кафедры ў 1967—1969 гг. У 1967 годзе абараніў доктарскую дысертацыю на тэму «Ожоги на фоне лучевой болезни (экспериментальное исследование)». У 1969—1990 гг. А. С. Мішараў узначальваў кафедру дзіцячай хірургіі Мінскага медыцынскага інстытута і адначасова кіраваў Рэспубліканскім цэнтрам дзіцячай хірургіі. У 1990—1994 гг. прафесар кафедры дзіцячай хірургіі.

Памёр А. С. Мішараў 31 мая 1997 г. Пахаваны на Паўночных могілках у Мінску.

 Навуковая дзейнасць і грамадская дзейнасць 
А. С. Мішараў займаўся пытаннямі дзіцячай гнойнай хірургіі, кардыяхірургіі, педыятрычнай інтэнсіўнай тэрапіі, марфалагічнага абгрунтавання хірургічнай тактыкі і інш. Распрацаваў метады хірургічнага лячэння перытанітаў у дзяцей. Аўтар больш за 180 навуковых прац, у тым ліку манаграфій, 4 вынаходніцтваў. Пад яго кіраўніцтвам абаронены 3 доктарскіх і 24 кандыдацкіх дысертацый. Прымаў удзел у 6 міжнародных навуковых з’ездах і канферэнцыях (у Японіі (1972), ГДР (1973), Іспаніі (1977) і інш.).

Быў членам праўлення Усесаюзнага таварыства хірургаў, членам праўлення таварыства кардыяхірургаў. Ганаровы член Навуковага таварыства хірургаў Беларусі.

Сярод апублікаваных прац:
 Хирургическое лечение проникающих ранений груди в мирное время, 1964;
 Повреждения груди и их лечение, 1970;
 Справочник по детской хирургии", 1980 (у сааўтарстве);
 Нарушение гомеостаза при гнойно-септических заболеваниях у детей, 1981;
 Интенсивная терапия и реанимация тяжело больных детей, 1995.

Сааўтар метадычных рэкамендацый Міністэрства аховы здароўя БССР «Метод спонтанного дыхания с положительным давлением на выдохе в борьбе с дыхательной недостаточностью у детей» (1978), «Программы инфузионной терапии при гнойно-септических заболеваниях у детей», (1983).

 Узнагароды 
 Медаль «За баявыя заслугі» (1941)Память народа — электронный банк документов о награждениях орденами и медалями в период Великой Отечественной войны. .

 Літаратура 

 Республика Беларусь : энциклопедия. [В 7 т.] Т. 5. — Минск, 2007.
 Мішараў Алег Севяр’янавіч // Памяць : Мінск : гісторыка-дакументальныя хронікі гарадоў і раёнаў Беларусі : [у 5 кн.]. — Мінск, 2007. — Кн. 5, ч. 2. — С. 502.
 Профессор Олег Северьянович Мишарев: (К 60-летию со дня рождения) //Вестн. хирургии. — 1983. — № 4,- С. 146.
 Мишарев Олег Северьянович: (К 70-летию со дня рождения) //Здравоохр. Беларуси. — 1992. — № 11. — С. 77.
 Мишарев Олег Северьянович //История хирургии Республики Беларусь: Метод, материалы. — Гродно, 1993.-С. 40.

 Спасылкі 
  Мишарев Олег Северьянович (07.04.1922—31.05.1996) // Беларускі дзяржаўны медыцынскі ўніверсітэт
 Аверин, В. И. Галерея детских хирургов Беларуси. Олег Северьянович Мишарев  / В. И. Аверин, А. П. Шмаков, Т. В. Кузьменко // Актуальные вопросы детской хирургии: сборник материалов VII Республиканской научно-практической конференции с международным участием, посвященной 30-летию кафедры детской хирургии, Гродно, 24-25 сентября 2015 г. / Министерство здравоохранения Республики Беларусь, УО «Гродненский государственный медицинский университет»; [редкол.: В. И. Ковальчук (отв. ред.), А. В. Глуткин]. — Гродно, 2015. — C. 18—20.
 Мишарев, Олег Северьянович (доктор медицинских наук; 1922—1997) // Нацыянальная бібліятэка Беларусі
 Мишарев Олег Северьянович  // Сайт БелМАПА

Катэгорыя:Хірургі СССР
Катэгорыя:Хірургі Беларусі
Катэгорыя:Педыятры СССР
Катэгорыя:Педыятры Беларусі
Катэгорыя:Удзельнікі Вялікай Айчыннай вайны
Катэгорыя:Пагранічнікі
Катэгорыя:Чырвонаармейцы
Катэгорыя:Загадчыкі кафедраў БДМУ